Hei.

Norsk Kennel Klub har nylig reagert på kommunens båndtvangsbestemmelser. De mener bestemmelsene kommunen har, er strengere enn det hundeloven tillater. Jeg sender dere dette skrivet for å gi min støtte til Norsk Kennel Klub i saken.

Kommunen har etter min mening unødvendig strenge båndtvangsregler. Hunden min har behov for å kunne bevege seg fritt, og den trives best når den får gjøre akkurat det. Når kommunens båndtvangsbestemmelser er så strenge som nå, er det derimot svært vanskelig å gi hunden tilstrekkelig tid uten bånd.

Jeg opptrer alltid ansvarlig med min hund, og følger regelverket om å ha kontroll på hunden selv når hunden går løs. Mitt inntrykk er at hundeeiere flest gjør det samme. Derfor mener jeg det er helt unødvendig av kommunen å ha et så strengt båndtvangsregelverk.

Jeg håper derfor dere anerkjenner problemet med båndtvangsreglene og endrer disse, slik at hundens behov kan bli ivaretatt på en god måte.

Vennlig hilsen